Ober-Schönmattenwag

Owwer-Schimmeldewoog is e Dorf im Iwwerwald, wu heit zur Gemeinde Wald-Mischlbach im hessische Kreis Bergschdrooß ghert. S hot 590 Oiwuhner (2010). 

 Lag 
Owwer-Schimmeldewoog ligt 4 km sidsideschdlisch vun Wald-Mischlbach im Ulfebachdal im Hinnare Ourewald. Umiddelba dalabwärts ligt Unner-Schimmeldewoog. Di Gemakung hot e Fläsch vun 698 Hegdaa (6,98 km2). 525 davuu, des heeßt faschd alles außerm Dalgrund, sin Wald (1961).

 Gschischt un Name 
De Nome is 1012 s erschdemol erwähnt won, un zwaa uff Ladeinisch als Spumosum Stagnum. Des haast uf deitsch Schaumischi Woog (e Woog is e gschdaudes Gewässer). Di nägschde Erwähnunge, un di erschde uf Deitsch, kumme erschd 1346, do haasts: Schemmechtinwage un Schymechtinwage. Weidare Iwwerlifferunge vum Name sin: Schumechtinwage / Schumechtwage (1365), Obbern Schymmentwag (1437), Obernschiemetwage (1472), Schymmechtenwage (1488), Schiemettenwagh (1496), Schimmertewog / Schimmentenwag (1509), Oberschimodawag (1671). Schaumicht, schumicht, schumechtig etc. waa soinerzeit e gängischi Form vun schaumischDeutsches Wörterbuch von Jacob Grimm und Wilhelm Grimm: Lemma Schaeumicht (Wörterbuchnetz). Da heitische hochdeitsche Name Schönmattenwag, seid 1623 bekannd, is wohl e falsche Ableidung vum Rheifränggische ins Hochdeitsche.

Bis 1232 hot Owwer-Schimmeldewoog zum Gloschder Losch geghert. Danooch waas bis 1803  kurpälzisch un is dann an Hesse-Dammstadt, 1806 ans Großherzogtum Hesse kumme. Am 31.12.1971 is es zu Wald-Mischlbach oigemeindt wonn.

 Oiwuhnerendwigglung 
 Johr  1784  1829  1858  1905  1939  1946  1967  2010OiwuhnerHischdoarisches Ortslexikon Hesse;2010: www.wamiba.de – Gesamtgemeinde 151  270  339  339  284  445  466  590  

 Kuldur 
De Schimmeldewäer ihr Ordshymne is: Schimmeldewog, wie leigscht du schäi (vum Rupprecht Bayer).

1975 is Owwer-Schimmeldewoog Landes- un Bundessieger im Weddbewerb „Unser Dorf soll schäiner werre“ worre.

Kerwe is im Juni.

 Waldlehrpad 
→ Adiggel: Waldlehrpad Owwer-Schimmeldewoog

Da Owwer-Schimmeldewäer Lehrer Rupprecht Bayer (1915–1994) hot 1955 – 1957 zamme mid soine Volgsschiiler im Dä-Ellebachdal de erschde Waldlehrpad vun Deitschland ågelegt. Ausgangspunggd fä de 3,7 km långe Weg is da Nadurpaagblatz Raubacher Weg.

Da Leitschbruch vum Lehrer Bayer waa: Ihr Leit, habt Ehrfurschd vorm Wald! Habt Ehrfurschd vor allem Leewe, vorm gewaldische, wunnersame, geddlische Schebfungswerg vun da Nadur!

 Im Netz 
Owwer-Schimmeldewoog uf www.wamiba.de

 Änzelnochweis 

Kategorie:Badisch un hessisch Kurpälzer Orde
Kategorie:Kreis Bergschdrooß